 Proza - : - Mantaua de Dino Buzzatti : - Mantaua de Dino Buzzatti"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 1771326 Mantaua' > Vizionari: 4570 > Mantaua proza [ ] - - - - - - - - - - - - - - - - - - - - - - - - - de Dino Buzzatti [Dino_Buzzatti ] 2008-03-01 | | inscris in biblioteca de Emil iliescu Mantaua Dupa o nesfarsita asteptare, tocmai cand nu mai era nici o speranta, Giovanni se intoarse acasa. inca nu batuse ceasul doua, maica-sa strangea masa, era o zi cenusie, de martie si carduri de ciori zburau pretutindeni. Aparu pe neasteptate in prag, si maica-sa striga: - Vai, dragul mamii! dand fuga sa-l imbratiseze. Anna si Pietro, cei doi frati mult mai mici decat el, incepura sa strige de bucurie. Venise clipa de luni si luni de zile asteptata, atat de des visata in dulcele somn din zori si care avea sa le aduca iar fericirea. El insa nu scoase aproape nici un cuvant, atat de greu ii venea sa-si stapaneasca plansul. isi puse sabia grea pe un scaun, pe cap mai avea inca vechea capela imblanita.. - Stai sa te vad, ii spuse mama printre lacrimi, tragandu-se putin indarat, sa vad cat esti de frumos. Dar esti cam palid, sa stii. Era intr-adevar destul de palid si parea istovit. isi scoase capela, inainta pana in mijlocul odaii si se aseza. Ce ostenit, ce ostenit era, parca ii venea greu si sa zambeasca. - Da’ scoate-ti mantaua, baiete, spuse mama si se uita la el ca la o minune, cat pe ce sa se piarda cu firea; ce inalt se facuse, ce frumos, ce mandru! (desi era cam prea palid). Scoate-ti mantaua, da-o incoace, nu vezi ce cald e? Giovanni facu instinctiv o miscare brusca de aparare, strangandu-si mantaua pe el, poate de teama ca aveau sa i-o scoata cu sila. - Nu, nu, lasa, raspunse evaziv, mai bine n-o scot, tot trebuie sa plec curand. - Trebuie sa pleci? Te intorci dupa doi ani si vrei sa pleci numaidecat? spuse ea dezolata, vazand cum reancepea brusc, dupa atata bucurie, vesnica mahnire a mamelor. Trebuie sa pleci numaidecat? si nu mananci ceva? - Am mancat, mama, raspunse baiatul cu un zambet blajin, si se uita in jur sorbind din ochi penumbra atat de draga a odaii. Ne-am oprit la un birt, cativa kilometri mai incolo... - Aha, n-ai venit singur? si cu cine esti? Vreun camarad de regiment? Poate baiatul Menei? - Nu, nu, e unul intalnit pe drum. Ma asteapta afara. - Te asteapta aici? si de ce nu i-ai spus sa intre? L-ai lasat in mijlocul drumului? Se duse la fereastra si, dincolo de gardul scund, de sipci, care inconjura gradina de zarzavat, zari pe sosea un om care pasea alene de colo-colo; era infofolit tot in manta si dadea impresia unei momai negre. si deodata in sufletul ei scaldat de involburarile bucuriei se trezi o vaga ingrijorare, tainica si dureroasa. - Mai bine nu, raspunse el scurt. S-ar plictisi, e o fire mai ciudata. - Dar un pahar de vin? Pot sa-i duc, nu, un pahar de vin? - Lasa, mama. E un om cam sucit, ar fi in stare sa se supere. - Dar cine e? De ce umbli cu el? Ce vrea de la tine? - Nu-l cunosc bine, spuse el incet si adancit in ganduri. L-am intalnit in timpul calatoriei. A venit cu mine, asta e tot. Parca se ferea si dorea sa vorbeasca despre altceva. iar mama, ca sa nu-l supere, schimba numaidecat vorba, dar pe fata ei frumoasa incepea sa se stinga raza de fericire. - Asculta, zise, iti inchipui ce-o sa se bucure Marietta cand o afla ca te-ai intors! Cum o sa mai sara in sus de bucurie! Pentru ea voiai sa iesi? Baiatul schita doar un zambet, cu expresia omului care ar vrea sa fie vesel, dar nu poate, din pricina unei poveri ascunse. Mama nu mai stia ce sa creada; de ce sta acolo, mai degraba trist, ca atunci, in ziua cand a plecat? Acum se intorsese acasa, il astepta o viata noua, o multime de zile libere, fara nici o grija, atatea seri frumoase petrecute cu ai lui, un sir nesfarsit care se pierdea undeva dincolo de munti, in nemarginirea anilor viitori. S-a terminat cu noptile de chin, cand in zare apareau valvatai de foc si te mistuia gandul ca poate si el e acolo, ca zace teapan pe pamant, cu pieptul strapuns de gloante, printre ruinele insangerate. Se intorsese, in sfarsit, mai barbat, mai frumos, si ce bucurie pe Marietta! Curand avea sa vina primavara si se vor cununa la biserica, intr-o dimineata de duminica, plina de flori si dangate de clopot. Atunci de ce sta fara vlaga si absent, fara sa rada, de ce nu povestea ceva despre lupte? si mantaua? De ce si-o tot strangea pe el cand in casa era atat de cald? Poate sub ea uniforma era rupta si plina de noroi? Dar de ce sa se rusineze de ea? Credea ca se ispravise cu zbuciumul, si, cand colo, uite, se ivise o noua ingrijorare. Cu chipul ei blajin, aplecat putin intr-o parte, il privea grijulie, atenta sa nu-l supere, sa-i ghiceasca orice dorinta. Sau cumva o fi bolnav? Ori numai istovit de atata hartuiala? De ce nu vorbea, de ce nu se uita macar la ea? intr-adevar, Giovanni nu se uita la ea, parea chiar sa-i evite privirile, ca si cum s-ar fi temut de ceva. si in vremea asta cei doi frati mai mici il contemplau tacuti, cu o sfiala stranie. - Giovanni, murmura ea nemaiputand rabda. in sfarsit, te-ai intors, in sfarsit, te-ai intors! Stai putin, sa-ti fac o cafea. Se duse repede la bucatarie. iar Giovanni ramase cu cei doi fratiori. Daca s-ar fi intalnit pe drum, nici nu s-ar fi recunoscut, cat se schimbasera in acesti ani. Acum se priveau in tacere, nu stiau ce sa-si spuna, dar din cand in cand zambeau impreuna, toti trei, parca dintr-o veche deprindere pe care n-o uitasera. Mama se intoarse aducand cafeaua aburinda si o bucata mare de turta. El goli pe nerasuflate ceasca, mesteca parca in sila turta. "De ce ? Nu-ti mai place? Altadata te prapadeai dupa ea!" ar fi vrut sa-i spuna mama, dar nu scoase un cuvant, ca sa nu-l necajeasca. - Giovanni, ii propuse insa, nu vrei sa-ti vezi odaia? ti-am facut un pat nou, stii? Am pus sa spoiasca peretii, ai si o lampa noua, vino sa vezi...Dar nu vrei sa-ti scoti totusi mantaua aia?...Nu ti-e prea cald? Soldatul nu raspunse, dar se scula de pe scaun pornind spre camera de alaturi. Miscarile lui aveau un fel de incetineala greoaie, parca n-ar fi avut doar douazeci de ani. Mama o luase repede inainte, ca sa-i deschida obloanele. - Ce frumos! Spuse el din prag cu un entuziasm vlaguit, vazand mobilele noi, perdelutele imaculate, peretii albi, totul proaspat si curat. Dar, cum mama se apleca sa aranjeze cuvertura de pe pat, si ea noua-nouta, privirea i se opri pe umerii ei plapanzi, o privire plina de nespusa tristete pe care ceilalti nu aveau cum s-o vada. Anna si Pietro stateau intr-adevar in spatele lui, cu mutritele radioase, asteptandu-se la o mare izbucnire de bucurie si surpriza. Cand colo, nimic. - Ce frumos e! iti multumesc, mama, spuse el iar, si nimic mai mult. Privirea ii ratacea nelinistita, de parca ar fi vrut sa puna capat unei conversatii penibile. Dar mai cu seama se uita mereu, vizibil preocupat, spre fereastra prin care se vedea, dincolo de garduletul verde de sipci, un om care pasea alene de colo-colo. - Esti multumit, Giovanni, esti multumit? intreba mama dornica sa-l vada fericit. - O, da, e foarte frumos, raspunse baiatul si se silea intr-una sa zambeasca. - Giovanni, se ruga ea. Ce ai? Ce ai, Giovanni? Tu imi ascunzi ceva, de ce nu vrei sa vorbesti? Baiatul isi tot musca buza si parca avea un nod in gat. - Mama, raspunse dupa un timp cu o voce stearsa, mama, eu trebuie sa plec acum. - Trebuie sa pleci? Dar te intorci numaidecat, nu? Te duci la Marietta, nu-i asa? Spune drept, te duci la Marietta? incerca ea sa glumeasca, desi era ingrijorata. - Nu stiu, mama, raspunse el cu acelasi ton retinut si amar si o pornise spre usa, luandu-si capela imblanita. Nu stiu, dar acum trebuie sa plec, ma asteapta omul acela. - Dar te intorci mai tarziu? Te intorci? Peste doua ceasuri sa fii aici, nu? Am sa-l chem si pe unchiul Giulio si pe matusa-ta, iti inchipui ce o sa se bucure... Cauta sa vii mai devreme, pana nu pun masa... - Mama, spuse iar baiatul, ca si cum ar fi implorat-o sa nu intrebe mai mult, sa taca, pentru numele lui Dumnezeu, sa nu-i sporeasca suferinta. Acum trebuie sa plec, ma asteapta omul acela, a fost chiar rabdator. Apoi se uita la ea cu o privire care-i sfasia inima. Cand ajunse langa usa, fratiorii, tot veseli se imbulzira in jurul lui si Pietro ridica o pulpana a mantalei ca sa vada cum era imbracat fratele pe dedesupt. - Pietro, Pietro! Ce faci! Astampara-te, Pietro!striga mama, temandu-se ca Giovanni o sa se supere. - Nu, nu! striga si soldatul, dandu-si seama de gestul baiatului. Dar era prea tarziu. Pulpanele mantalei militare se desfacura o clipa. - Vai, Giovanni, dragul mamii, ce ti-au facut? balbai mama, ducandu-si mainile la tample. Giovanni, asta e sange! - Trebuie sa plec, mama, repeta el cu hotarare disperata. Adio Anna, adio Pietro, ramai cu bine, mama! Deschise usa si iesi ca impins de vant. Strabatu gradina aproape in goana, deschise portita, doi cai plecara in galop, sub cerul mohorat, dar nu inspre sat, nu, ci peste pajisti, spre nord, inspre munti. in galop intins. Abia atunci intelese, in sfarsit, mama, iar un gol imens, pe care nici veacurile nu l-ar mai fi putut umple vreodata ii patrunse in suflet. intelese de ce nu si-a dezbracat mantaua, intelese tristetea baiatului si, mai cu seama, cine era necunoscutul care se plimba de colo-colo pe drum, cine era acel om inspaimantator si atat de rabdator. Atat de milostiv si rabdator incat sa-l insoteasca pe Giovanni pana acasa(inainte de a-l lua cu sine pentru totdeauna), ca sa-si imbratiseze mama; sa astepte atata vreme dincolo de gard, in picioare, el, stapanul lumii, in colbul drumului, ca un cersetor flamand. | index 'pageview'); 